Mayella dayen yaɛnan amsawal, taneggalt tessemres sin n wannawen n yimsawalen akken ad d-ssiwlen tisselbi, awadem d ugensay. Acku yella win i d iḥekkun taḥkayt-is netta, yella win i d-iḥekkun taḥkayt n tisselbi n uwadem wayeḍ. Nger tamawt daɣen, amsawal yezmer ad yili d amsiwal. D amedya awadem Cabḥa i d-ibanen d tamsawalt mi d-tessawel taqsiḍt n tisselbi-s, d tamsiwalt daɣen mi as-d-ulsen yiwudam tiqsiḍin-nsen.